આણંદ જિલ્લા શિક્ષણાધિકારી કચેરીના જણાવ્યા અનુસાર શુક્રવારથી શરૂ થયેલી બોર્ડની પૂરક પરીક્ષામાં આણંદ જિલ્લામાં ધો.૧૦ના ૪૦ વિદ્યાર્થીએ ગુજરાતી પ્રથમભાષા અને ૨ વિદ્યાર્થીએ અંગ્રેજી પ્રથમભાષા તેમજ ૯૧૭ વિદ્યાર્થીએ વિજ્ઞાન અને ટેક્નોલોજી, ૪ વિદ્યાર્થીએ સંસ્કૃત પ્રથમા અને ૨ એનસીઆરટીના વિદ્યાર્થીએ પરીક્ષા આપી હતી. જ્યારે ૧૩૨ વિદ્યાર્થી ગેરહાજર રહ્યા હતા. વિજ્ઞાનપ્રવાહના ૧૬૬ વિદ્યાર્થીએ ગણિત વિષયની અને ૧૬૧ વિદ્યાર્થીએ બાયોલોજી વિષયની પરીક્ષા આપી હતી. જ્યારે ૧૦ વિદ્યાર્થી ગેરહાજર રહ્યા હતા. પરીક્ષાના પ્રથમ દિવસે ધો.૧૦ના ૯૬૫ અને ધો.૧૨ વિજ્ઞાનપ્રવાહના ૩૨૭ વિદ્યાર્થીએ પરીક્ષા આપી હતી અને ધો.૧૦માં ૧૩૨ અને ધો.૧૨ વિજ્ઞાનપ્રવાહના ૧૦ વિદ્યાર્થી ગેરહાજર રહ્યા હતા.